Document ID: /roh_data/filtered/fineweb-2-filterrobots_roh.jsonl.gz/47611

L'Uniun parcs grischuns ha dapi l'entschatta da l'onn in nov schef. Thomas Buchli da Tenna maina da nov l'uniun che s'engascha dapi il 2015 per ils interess dals parcs grischuns. El ha surpiglià il presidi da Sep Cathomas ch'ha manà l'uniun ils davos tschintg onns. Thomas Buchli è gia president dal Parc natiral Beverin.
Da l'Uniun parcs grischuns fan part: Parc Ela, Parc Natiral Beverin, Biosfera Val Müstair, Arena tectonica Sardona, Parc Naziunal Svizzer e Parco Val Calanca.